Um níu hundruð danskir, sænskir og norskir flugmenn hjá flugfélaginu SAS leggja niður störf í dag eftir að samningaviðræður þeirra við flugfélagið fóru út um þúfur.
Allt að 250 flugferðumSASverður aflýst meðan á verkfallinu stendur. Að sögn sænsku fréttastofunnar má ætla að allt að 45 þúsund farþegar ferðist með flugfélaginu á degi hverjum. Forstjóri SAS, Anko van der Werff, segir að þetta sé sjötta verkfallið á tólf árum hjá flugmönnum félagsins.
We are talking about the strike culture. This is the sixth time that the pilots are going on strike in 12 years.
Deilur SAS og flugmanna félagsins snúast um að flugmönnum mislíkar að félagið ráði inn nýja flugmenn á lægri launum til dótturfélaga fyrirtækisins. Verkfallið nær aðeins til ferða hins svokallaða gamlaSAS eðaSASScandinavia. Það nær ekki til dótturfélaga fyrirtækisins, þeirra á meðal SASLinkogSASConnect.